**Караткевіч Уладзімір Сямёнавіч** ([26 лістапада](https://be.wikipedia.org/wiki/26_%D0%BB%D1%96%D1%81%D1%82%D0%B0%D0%BF%D0%B0%D0%B4%D0%B0) [1930](https://be.wikipedia.org/wiki/1930), [Орша](https://be.wikipedia.org/wiki/%D0%93%D0%BE%D1%80%D0%B0%D0%B4_%D0%9E%D1%80%D1%88%D0%B0), [25 ліпеня](https://be.wikipedia.org/wiki/25_%D0%BB%D1%96%D0%BF%D0%B5%D0%BD%D1%8F) [1984](https://be.wikipedia.org/wiki/1984), [Мінск](https://be.wikipedia.org/wiki/%D0%93%D0%BE%D1%80%D0%B0%D0%B4_%D0%9C%D1%96%D0%BD%D1%81%D0%BA)) – беларускі [паэт](https://be.wikipedia.org/wiki/%D0%9F%D0%B0%D1%8D%D1%82), [празаік](https://be.wikipedia.org/wiki/%D0%9F%D1%80%D0%BE%D0%B7%D0%B0), [драматург](https://be.wikipedia.org/wiki/%D0%94%D1%80%D0%B0%D0%BC%D0%B0%D1%82%D1%83%D1%80%D0%B3), [публіцыст](https://be.wikipedia.org/wiki/%D0%9F%D1%83%D0%B1%D0%BB%D1%96%D1%86%D1%8B%D1%81%D1%82%D1%8B%D0%BA%D0%B0), [перакладчык](https://be.wikipedia.org/wiki/%D0%9F%D0%B5%D1%80%D0%B0%D0%BA%D0%BB%D0%B0%D0%B4%D1%87%D1%8B%D0%BA), [сцэнарыст](https://be.wikipedia.org/wiki/%D0%A1%D1%86%D1%8D%D0%BD%D0%B0%D1%80%D1%8B%D1%81%D1%82), класік [беларускай літаратуры](https://be.wikipedia.org/wiki/%D0%91%D0%B5%D0%BB%D0%B0%D1%80%D1%83%D1%81%D0%BA%D0%B0%D1%8F_%D0%BB%D1%96%D1%82%D0%B0%D1%80%D0%B0%D1%82%D1%83%D1%80%D0%B0). Адна з найбольш яскравых постацей у беларускай літаратуры другой паловы [XX ст.](https://be.wikipedia.org/wiki/20_%D1%81%D1%82%D0%B0%D0%B3%D0%BE%D0%B4%D0%B4%D0%B7%D0%B5) Першы беларускі [пісьменнік](https://be.wikipedia.org/wiki/%D0%9F%D1%96%D1%81%D1%8C%D0%BC%D0%B5%D0%BD%D0%BD%D1%96%D0%BA), які звярнуўся да жанру гістарычнага дэтэктыву. Уладзімір Караткевіч да апошніх дзён свайго жыцця наталяў прагу пазнання Беларусі. Няма такога ў яе куточка, дзе б ён не пабываў. Асабліва, аднак, любіў Палессе. Быў тут не аднойчы. І для апошняй сваёй вандроўкі ў каторы раз выбраў гэты край. На Лунінеччыне Уладзімір Караткевіч быў у 1969 г., калі здзяйсняў падарожжа па Прыпяці па заданні часопіса “Маладосць”. У гэты час пісьменнік працаваў над кнігай “Зямля пад белымі крыламі” для ўкраінскага чытача. У 1971 г. кніга была закончана. У ёй ёсць захапляльныя радкі, прысвечаныя вёсцы Лахва і рэчцы Смердзь: “Другі край рэспублікі. Паўдзённы. Лахва Лунінецкага раёна Брэсцкай вобласці. Рака з непрыгожаю назваю Смердзь, аднак адна з найпрыгажэйшых рэчак, якія мне даводзілася бачыць у маім жыцці. Недзе кіламетраў за дзесяць да ўпадзення ў Прыпяць рака пачынае драбіцца на рукавы. Атрымоўваецца некалькі астравоў, злучаных драўлянымі мастамі. На гэтых астравах хаты, што патанаюць усадах. Вада рукавоў цёмна-зялёная, з сонечнымі плямамі, бо над імі вербы ўтвараюць суцэльныя тунелі. У гэтых тунелях, у імгле, цэлыя чароды чаўноў. Тут цудоўныя новыя пабудовы. У прыватнасці, школа. І нібы вакол мала вады, тут яшчэ і шмат сажалак, дзе разводзяць карпаў”.

Уладзі́мір Караткевіч і Лунінец

1. Зарэцкая, В. Уладзімір Караткевіч (1930-1984) // Зарецкая, В. Зарунела літаратурная ніва…/ Вера Зарэцкая. - Лунінец, 2008. С. 5-6.
2. Уладзімір Караткевіч (1930-1984) // Літаратурная карта Лунінеччыны / укл. А. Крэйдзіч. - Брэст: ААТ “Бресцкая друкарня”, 2008. С. 326-327.
3. Курак, А. Земля под белымі крыламі [Аб абяліску ў памяць аб масовых захараненнях у гады Вялікай Айчыннай вайны у Лунінцы, які адлюстраваны ў творы У. Караткевіча ”Зямля пад белымі крыламі”] // Союзное вече. 2018. 11 мая. ( №19). С.10.